Merops (veštec)

Merops (starogr. Μέροψ – Merops, ) je v gréckej mytológii slávny veštec.

Merops bol kráľ mesta Perkótes pri Hellesponte. Ako veštec, ktorý mal dar vidieť do budúcnosti,  presviedčal ľudí o správnosti svojich rád, ale často mu to nešlo. Aj svojich dvoch synov Adrasta a ArafiaHomér, Iliada, 2,828. (alebo AmfiaPseudo-Apollodorus, Epitoma, E,3,35.) varoval, aby nešli do trójskej vojny, ale oni aj napriek tomu odišli a obaja následne v bojoch zahynuli.

Uvádza sa, že Merops mal vlastnú dcéru Kleité, ktorá sa vydala za vládcu Dolionov Kyzika,Apollónios Rodský, Argonautica, 1,961. žijúceho na neďalekom polostrove Kyzikos v Propontide (dnes Marmarské more).Apollónios Rodský, Argonautica, 1,936. Keď bol raz Kyzikos v nočnom boji omylom zabitý Argonautami, nešťastná Kleité spáchala samovraždu.Apollónios Rodský, Argonautica, 1,112. Druhá jeho dcéra Arisbé bola prvou manželkou trójskeho kráľa Priama.Apollodoros, Kronika, 3,12,5.

 Referencie  

 Zdroje 



Kategória:Postavy gréckej mytológie